PATVIRTINTA

Lopšelio-darželio „Kregždutė“

Direktoriaus 2017 m. spalio 6 d.

įsakymu Nr. P-44

**ŠIAULIŲ LOPŠELIO –DARŽELIO „KREGŽDUTĖ“**

**LOGOPEDO PAREIGYBĖS APRAŠYMAS Nr. 7**

**I SKYRIUS**

**PAREIGYBĖ**

1. Šiaulių lopšelio-darželio „Kregždutė“ (toliau – lopšelis-darželis) logopedas yra darbuotojas, dirbantis pagal darbo sutartį. Logopedo pareigybė priskiriama mokytojų pareigybių grupei.

2. Pareigybės lygis – A2.

3. Logopedo pareigybės paskirtis – teikti kokybišką logopedinę pagalbą ankstyvojo, ikimokyklinio ir priešmokyklinio ugdymo grupių vaikams, turintiems kalbos ir komunikacijos sutrikimų.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

4. Darbuotojas, einantis šias pareigas, turi atitikti šiuos specialius reikalavimus:

4.1. turėti ne žemesnį kaip aukštąjį universitetinį išsilavinimą su bakalauro kvalifikaciniu laipsniu ar jam prilygintu išsilavinimu;

4.2. turėti logopedo profesinę kvalifikaciją;

4.3. gebėti įvertinti kalbos raidos ypatumus, kalbos ir kitus komunikacijos sutrikimus, vaikų specialiuosius poreikius;

4.4. išmanyti vaikų, turinčių kalbos sutrikimų, specialiosios pedagoginės pagalbos teikimo metodus, gebėti juos taikyti šalinant šių vaikų kalbos sutrikimus;

4.5. gebėti bendrauti ir bendradarbiauti su vaikais, turinčiais kalbos sutrikimų, ir bendradarbiauti su pedagogais, tiesiogiai dalyvaujančiais ugdymo procese, vaikų tėvais (globėjais), pedagoginių psichologinių tarnybų, sveikatos priežiūros, švietimo ir kitų įstaigų darbuotojais;

4.6. išmanyti ikimokyklinio, priešmokyklinio ugdymo planus, specialiąsias programas ir išsilavinimo standartus.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

5. Šias pareigas einantis darbuotojas vykdo šias funkcijas:

5.1. teikia pagalbą spacialiųjų poreikių turintiems vaikams, kai ją skiria lopšelio-darželio vaiko gerovės komisija ar miesto Pedagoginė psichologinė tarnyba, tėvų (globėjų/rūpintojų) sutikimu;

5.2.sudaro individualiąsias, pogrupines ir grupines specialiųjų poreikių ugdytinio /ugdytinių kalbos ugdymo programas, jas taiko;

5.3. koreguoja specialiųjų poreikių ugdytinių kalbos ir kitus komunikacijos sutrikimus;

5.4. konsultuoja pedagogus ir kitus ugdymo procese dalyvaujančius asmenis, kurie dirba su spec. poreikių turinčiais vaikais;

5.5. teikia pagalbą specialiųjų poreikių turintiems vaikams grupėje organizuojamos veiklos metu;

5.6. padeda pedagogams rengti ugdytinių, kuriems paskirta specialioji pedagoginė pagalba, ugdymo programas;

5.7. konsultuoja specialiųjų poreikių ugdytinių tėvus (globėjus, rūpintojus) specialiosios pedagoginės pagalbos ugdytiniams teikimo klausimais;

5.8. rengia ir naudoja specialiosios pedagoginės (logopedinės) pagalbos teikimo procese specialiąsias ugdymo priemones, skirtas specialiųjų poreikių ugdytinių kalbos ir kitų komunikacijos sutrikimų lavinimui;

5.9. bendradarbiauja su Pedagogine psichologine tarnyba, prireikus, kitų įstaigų kurių veikla susijusi su vaiko sveikatos stiprinimu ir vaiko gerovės kūrimu, spacialistais;

5.10. tvarko ir pildo savo darbo dokumentus;

5.11. dalyvauja lopšelio-darželio Vaiko gerovės komisijos veikloje;

5.12. taiko savo darbe logopedijos naujoves;

5.13. šviečia lopšelio-darželio bendruomenę aktualiais kalbos raidos, kalbos neišlavėjimo ar sutrikimų prevencijos ir jų šalinimo, specialiosios pedagoginės pagalbos teikimo klausimais, formuoja lopšelio-darželio bendruomenės ir visuomenės teigiamą požiūrį į specialiųjų poreikių ugdytinius.

6. Esant būtinybei, grupėje pavaduoja auklėtoją.

**IV SKYRIUS**

**ŠIAS PAREIGAS EINANČIO DARBUOTOJO TEISĖS**

7. Logopedas turi teisę:

7.1. kelti kvalifikaciją pagal jo pareigoms nustatytus kvalifikacinius reikalavimus, atestuotis švietimo ir mokslo ministro nustatyta tvarka;

7.2. nustatyta tvarka gauti Lietuvos Respublikos darbo kodekse nustatytas atostogas ir valstybės nustatytas lengvatas;

7.3. burtis į savišvietos, kultūrines grupes, dalykines ir metodines sekcijas, būrelius ar susivienijimus;

7.4. dalyvauti lopšelio-darželio savivaldoje.

**V SKYRIUS**

**ŠIAS PAREIGAS EINANČIO DARBUOTOJO ATSAKOMYBĖ IR ATSKAITOMYBĖ**

8. Logopedas atsako už:

8.1. vaikų saugumą nuo patyčių, patyčių prevenciją ir auklėjimo priemonių taikymą pastebėjus patyčias;

8.2. funkcijų, išvardintų šiame pareigybės aprašyme atlikimą;

8.3. bendrosios ir pedagoginės etikos normų laikymąsi;

8.4. lopšelio-darželio darbo tvarkos taisyklių laikymąsi.

9. Logopedas už savo pareigų nevykdymą ar netinkamą vykdymą atsako Lietuvos Respublikos įstatymų nustatyta tvarka.

10. Logopedas tiesiogiai pavaldus direktoriaus pavaduotojui ugdymui ir atskaitingas direktoriui.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau ir sutinku: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė, parašas, data)